पीएम मोदी ने 9 साल में वो कर दिखाया जो 9 गैर भाजपाई पीएम नहीं कर सके
वसुंधरा राजे पिछले 3 दिनों से झारखंड के दौरे पर है। आज गिरीडीह लोकसभा क्षेत्र में महाजनसम्पर्क अभियान को संबोधित करते हुए वसुंधरा राजे ने कहा कि असंभव को संभव करना प्रधानमंत्री नरेंद्र मोदी की तासीर है।
वसुंधरा राजे पिछले 3 दिनों से झारखंड के दौरे पर है। आज गिरीडीह लोकसभा क्षेत्र में महाजनसम्पर्क अभियान को संबोधित करते हुए वसुंधरा राजे ने कहा कि असंभव को संभव करना प्रधानमंत्री नरेंद्र मोदी की तासीर है। उन्होंने 9 साल के कार्यकाल में वो कर दिखाया, जो 9 गैर भाजपाई प्रधानमंत्री नहीं कर पाए। उन्होंने कहा कि पीएम मोदी अपने करिश्माई नेतृत्व के दम पर आज न केवल भारत में, बल्कि पूरे विश्व में सबसे ताकतवर नेता हैं। महाजनसम्पर्क अभियान के तहत राजे को झारखंड की 4 लोकसभा सीटों की जिम्मेदारी दी गई है।
राजे ने महाजनसम्पर्क अभियान को संबोधित करने से पहले मां छिन्न मस्तिका रजरप्पा की विशेष पूजा अर्चना की। इससे पहले राजे ने जैन तीर्थ नगरी मधुबन और सम्मेद शिखर पहुंची और जैन मुनि प्रमाण सागर महाराज से आशीर्वाद लिया। राजे पिछले 3 दिन से झारखंड के दौरे पर है। इस दौरान राजे ने बाबा बैद्यनाथ धाम में भी विशेष पूजा-अर्चना की।
गरीबी का आकड़ा 10 प्रतिशत से नीचे
राजे ने अपने संबोधन में कहा कि पीएम मोदी की इन 9 सालों की विकास यात्रा में कोई व्यक्ति, कोई वर्ग, कोई भू-भाग और देश का कोई कोना पीछे नहीं छूटा। सब जगह विकास का कारवां पहुँचा। भारत की जो जीडीपी 112 लाख करोड़ रुपए थी, आज 272 लाख करोड़ रुपए से ज्यादा है। यूपीए सरकार में आम आदमी की सालाना आय 80 हजार रुपये थी। जो अब बढ़कर 1 लाख 70 हज़ार रुपए हो गई हैं। यूपीए सरकार में किसानों की कमाई 6 हजार 425 रु. थी, जो आज 10 हज़ार 248 रुपए है। वहीं जो गरीबी का आंकड़ा यूपीए सरकार के समय साढ़े 22 प्रतिशत था, वह घटकर अब 10 प्रतिशत से नीचे आ गया हैं।
चार में से 3 सीटें बीजेपी के पास
भाजपा केन्द्रीय नेतृत्व ने झारखंड की 14 लोकसभा सीटों को चार कलस्टर में बांटा है। इसमें दूसरे कलस्टर में शामिल चार लोकसभा सीटें दुमका, गोड्डा, गिरीडीह और कोडरमा की जिम्मेदारी वसुंधरा राजे को दी गई है। वहीं, इन सीटों पर उनका साथ देने के लिए मध्यप्रदेश सरकार में मंत्री कमल पटेल को भी लगाया गया हैं। जिन चार सीटों की जिम्मेदारी पूर्व मुख्यमंत्री वसुंधरा राजे को दी गई है। उनमें से 3 सीटें पिछले लोकसभा चुनावों में भाजपा ने जीती थी। दुमका सीट से बीजेपी के सुनील सोरेन, गोड्डा लोकसभा सीट से बीजेपी के निशिकांत दूबे, कोडरमा लोकसभा सीट से बीजेपी की अन्नपूर्णा देवी यादव सांसद चुनी गई थी। गिरीडीह लोकसभा सीट पर ऑल झारखंड स्टूडेंट यूनियन से चंद्र प्रकाश चौधरी चुने गए थे। इस बार भाजपा की नज़र झारखंड की 14 लोकसभा सीटों पर है। भाजपा का केन्द्रीय नेतृत्व चाहता है कि झारखंड की सभी सीटों पर जीत दर्ज की जाए।